和百舌
作者：趙希逢
朝代：宋

paragraphs: 四序循環機不息，百花獨梅先占得。
紛紛紅紫未動頭，飛蝶遊蜂聖得識。
數聲啼破枝頭春，來從何處綠楊陰。
黄鸝鉗口燕無語，是甚嬌聲敢囀禽。
梨花院落如飛雪，百樣間關調巧舌。
工兼衆語媚韶華，一部笙簧長按節。
東君拂袖賞音稀，寂寞無言蒿下飛。
一春滕口說底事，徒爾貽笑諸羽衣。
人生可以直則直，萬言萬當豈如默。
三年不鳴忽一鳴，驚動東西與南北。